hu en hu hu hu hu hu hu hu hu hu hu hu fr fr en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en en en en hu it en pt hu pt en pt en pt hu pt hu pt hu pt hu hu en en hu en
2017. VI. szám – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
A KözlekedésVilág 2017. évi VI. száma letölthető pdf formátumban e linkre kattintva!
„Ragadozóként kell részt vennünk a konszolidációban, nem áldozatként”
Szepessy Kornél, a HungaroControl vezérigazgatójának interjúja
Várhatóan milliárdos nyereséggel zárja az idei évet a HungaroControl, megőrizve azt a pénzügyi stabilitást, ami elengedhetetlen a kiegyensúlyozott működés szempontjából. A menedzsment mindent megtesz, hogy továbbra is az egyik leglátványosabban fejlődő európai légi navigációs szolgáltató legyen a vállalat, és nyertesként kerüljön ki az ágazatban egyre nagyobb sebességre kapcsoló konszolidációs folyamatból. Szepessy Kornél vezérigazgató interjúnkban arról is beszélt, hogy a légi forgalmi szolgáltatóknak már most el kell kezdeni a felkészülést, ha lépést akarnak tartani a hihetetlen tempóban fejlődő drónpiaccal.
A Budapest–Belgrád vasútvonal a magyar érdekek szolgálatában?
Noha a finanszírozási szerződésen még elméletileg elbukhat a Budapest–
Belgrád vasútvonal magyarországi szakaszának teljes átépítése és erőteljes kapacitásnövelése, erre azért egyre kisebb az esély, gőzerővel halad az előkészítés. A Soroksár–Kelebia tervezés-kivitelezés tárgyú tender  hirdetményét ajánlatkérőként a MÁV Zrt. nevében eljáró Kínai-Magyar Vasúti Nonprofit Zrt. november végén jelentette meg, ebből néhány izgalmas műszaki részletre fény derült a projekttel kapcsolatban.
„Fő célom az ügyfélbarát, szolgáltató hatósági működés megteremtése”
Tóth Andor, a Nemzeti Fejlesztési Minisztérium közlekedési hatósági
ügyekért felelős helyettes államtitkárának interjúja
2017. szeptember 1-jétől Tóth Andor a Nemzeti Fejlesztési Minisztérium
közlekedési hatósági ügyekért felelős helyettes államtitkára. A VOLÁN Egyesülés vezérigazgatói székéből érkezett szakember abban biztos, hogy a társadalmi, szakmai kihívásoknak csak egy magasan képzett szakértőkből álló szervezet képes megfelelni, arról azonban még korainak tartja nyilatkozni, hogy mennyire kőbe vésett az általa irányított főosztályi struktúra.
Sorozatunkat folytatva most az északkeleti szomszédunk felé meglévő közösségi közlekedési kapcsolatokat vizsgáljuk. Ukrajna lassan kilábal a gazdasági és politikai válságból, így ismét fontos gazdasági partnere lesz Magyarországnak. A fapados kapcsolatnak hála egyre többen utaznak oda, hogy felfedezzék az ország szépségeit is.
Fellapozzuk a 2018-as menetrendeket
Ugyan javában a téli menetrend van érvényben, mégis számos új járatot köszöntenek az esztendő utolsó hónapjaiban Ferihegyen, szinte alig csökken a légitársaságok által kínált üléskapacitás. Míg néhány évvel  ezelőtt sokkal kisebb volt ilyenkor a forgalom, mostanra az őszi–téli szezon sem marad el a nyári időszaktól, csak a tengerparti járatok helyett a  rövidebb városlátogatások dominálnak. A vasúti közlekedés kapcsán az  egyik szemünk sír, a másik nevet: újra induló és megszűnő járatok,  elkészült és még mindig be nem fejezett felújítások…
A Budavári Sikló, a Zugligeti Libegő, a dunai hajózás és a nosztalgia-, valamint a különjáratok üzemeltetési és üzleti modellje
Zsákay László György, a Budapesti Közlekedési Zrt. (BKV) turisztikai divízióvezetőjének interjúja
A közlekedésszervezés feladatának apró részterülete a turisztikai attrakciókként (is) felfogható járművek, eszközök üzemeltetése, ami a helyváltoztatásban betöltött részarányát messze felülmúlóan határozhatja meg a város arculatát, hangulatát. A turisztikai célú közlekedés fajlagos költségei általában jóval magasabbak a hagyományosnál, az inhomogén járműpark és az egyedi, sokszor több évtizedes technológiák miatt, így működési modelljük nem magától értetődő.
Újdonságok a legnagyobb buszmustráról
Harminchat ország 376 kiállítója mintegy 90 autóbuszt mutatott be Európa legnagyobb autóbuszos seregszemléjén, Kortrijkban. A 45 éves múltra  visszatekintő buszmustra legfontosabb, a magazinunkban eddig be nem mutatott újdonságaiból szemezgetünk.
Hazai elektromos buszgyártók rajtra készen
Az elektromos autóbuszok technológiai fejlődését látva vélhetően az utolsó
nagyobb trolibusz-beszerzések zajlanak a világban és Magyarországon is.  Tíz év múlva már biztosan az elektromos autóbuszok jelentik majd az alternatívát a már most sem teljesen felsővezetékhez kötött járművekkel
szemben. A két járműtípus közötti határ egyre inkább kezd elmosódni, és az elektromos buszok egyre nagyobb piacán a nagy gyártók mellett több magyar szereplő is rajtra készen áll.
Az Airbus beszáll a Bombardier-k gyártásába
Eseménydús őszt zárt az Airbus, amelyet lassan inkább globális cégnek hívhatunk, mint európainak, bár központja a francia Toulouse  városában található. Ugyan az idei értékesítési hírek inkább a konkurens cégnek kedveztek, de a jelenlegi fejlesztések és átadások biztató jövőképet mutatnak a légibuszok gyártójának. Pláne úgy, hogy az Airbus vezetésével alapított CSALP fogja értékesíteni, gyártani és tovább fejleszteni a Bombardier C Series repülőgépeket, tovább erősítve ezzel a társaság  globális szerepét. Cikkünkben összegyűjtöttük a legfontosabb híreket az elmúlt hónapokból.
A drága repülés mítosza a diszkont légitársaságok megjelenésével eltűnt.
Ugyanakkor a repülőgépek és a repülést kiszolgáló létesítmények még mindig nagyon költségesek és igénylik az élő munkaerőt, amiből manapság hiány van a fejlett világ sok pontján. A repülőterek és a légitársaságok keresik az olcsóbb és a biztonságot növelő megoldásokat, amelyben a kiszolgálási tevékenység egyre nagyobb automatizálása fontos lépés lehet.
Leszállt az utolsó berlini
Harminckilenc év üzem és 500 millió elszállított utas után lezárult egy nagy történet Berlinben, amikor október 27-én este a München felől érkező utolsó repülőgép kerekei elérték Berlin-Tegel repülőtér kifutópályájának betonját.
Next articleSvédországban nyitja meg kapuit az Ekol Logistics új leányvállalata
30. MLBKT Kongresszus - NavigátorVilág kedvezménnyel!
Körforgásos gazdaság: Az Ermewa élen jár a zöld jövő felé…
Magyar-román regionális logisztikai együttműködési konferencia
Interjú Vásárhelyi Árpáddal a magyar gabonaexport korlátozásáról
Ha Ön ember, hagyja üresen ezt a mezőt:
© Copyright 2022. All rights reserved.